આ બધા જ મહિલા કંડકટર સાથે વાત કરતા અમુક વાત સામાન્ય જાણવા મળી કે ફરજ બજાવતી વખતે જાતજાતના લોકો સાથે કામ પાર પાડવાનું હોવાથી ખાટામીઠા અનુભવો થાય છે. જેમાં પોતે પહેરેલ ખાખી યુનિફોર્મ પણ મહત્વનો ભાગ ભજવે છે. જેના કારણે કોઇ હેરાન કરવાની હિંમત કરતું નથી અને તેનું માન પણ રાખે છે. જે સારા પેસેન્જરો મળે છે જે તેમની કામગીરીની પ્રશંસા કરે છે, બિરદાવે છે કે પછી કામમાં સહકાર આપે છે એ પેસેન્જર હંમેશા યાદ રહી જાય છે. દરેક વ્યકિતની ટીકીટની જવાબદારીથી લઇને પોતાની ડયુટી પુરી થાય ત્યારે પૈસાનો હિસાબ આપવા સુધીની જવાબદારી નિભાવવી પડે છે.